મહારાષ્ટ્રના સોલાપુર જિલ્લામના એક નાનકડા ગામ સાંગવીનો રહેનાર સોમનાથ બાળપણથી જ અભ્યાસ કરીને કંઈક કરી બતાવવા માગતો હતો. ગરીબીના કારણે તે અભ્યાસ ન કરી શક્યો. ઘરની ગરીબી દૂર કરવા માટે સોમનાથે કમાણી માટે પોતાના ઘરથી દૂર જવું પડ્યું હતું. કહેવાય છે કે ગરીબી ખૂબ જ કપરી હોય છે. વ્યક્તિને લાંબા સમય સુધી ખાવાપીવા ન મળે તો તે ગમે તે કરી શકે છે. ગરીબીથી કંટાળેલા સોમનાથે કંઈ ન સમજાતા પુણેના સદાશિવ પેઠ વિસ્તારમાં ચા વેચવી એક નાનકડી દુકાન ખોલી. આ દુકાન દ્વારા જેમ તેમ કરીને સોમનાથના પરિવારનું ગુજરાન ચાલતું હતું. બીજી તરફ સોમનાથને ભણવાની ઈચ્છા હતી તે વિષમ પરિસ્થિતિઓમાં પણ યથાવત્ હતી. ચાની દુકાન દ્વારા થોડા વધારે પૈસા આવવા લાગ્યા તો તેની અભ્યાસની ઈચ્છા પણ વધવા લાગી. સોમનાથે એક લક્ષ્ય સાધ્યુ. તેણે સીએ કરવાનું નક્કી કર્યું અને તેના માટે સખત મહેનત પણ શરૂ કરી દીધી. દિવસે કામ કરતો હોવાથી આખી રાત જાગીને તે મહેનત કરતો.